kardosdrur/scandi-wiki huggingface dataset:
Christian Engström

Christian Engström (født 9. februar 1960 i Stockholm) er en svensk programmør, aktivist og politiker. Han er næstformand i Piratpartiet, og er specielt kendt for sit arbejde mod softwarepatenter. Engström var Piratpartiets spidskandidat i Europaparlamentsvalget i 2009, og blev indvalgt efter at partiet havde fået syv prosent af stemmerne. Han sad i Europa-parlamentet mellem  14. juli 2009 og 1. juli 2014.

Engström er uddannet i matematik og informatik fra Stockholms Universitet, hvorfra han gik ud i 1983. Efter studierne begyndte han at arbejde som Fortran-programmør i selskabet Skriptor, og i 1991 havde han avanceret til stillingen som viceadministrerende direktør. Engström fortsatte i Skriptor frem til 2001, da han startede sit eget selskab Glindra.

Fra slutningen af 1980'erne blev Engström aktiv i Folkpartiet, hvor han blandt andet deltog i lokalpolitikken i Bromma. Han gik ud af Folkpartiet efter at Piratpartiet (PP) blev stiftet 2006, og blev PPs femtekandidat ved Riksdagsvalget i Sverige 2006. Ved valget til Europa-Parlamentet i 2009 var han Piratpartiets spidskandidat, og fik plads i parlamentet efter at partiet fik syv procent af stemmerne.

Engström har også været aktiv i Foundation for a Free Information Infrastructure (FFII), en organisation som arbejder for en fri og åben informationsinfrastruktur. Han var også med til at stifte en svensk afdeling af FFII, der han en periode var næstformand. Gennem arbejdet i FFII har Engström deltaget aktivt i arbejdet mod indførelse af softwarepatenter i EU, en kamp som førte til at EU-parlamentet afviste det foreslåede direktiv om softwarepatenter (2002/0047/COD) i 2005 med 648 mod 18 stemmer.

Engström er gift og har et barn (f. 2000).

Referencer

Eksterne henvisninger 

Engströms blog
"Pirater sikter mot EU-parlamentet" i Aftenposten

Medlemmer af Europa-Parlamentet fra Sverige
Gudenåhuset

Gudenåhuset er navnet på et kulturhus i Bjerringbro der blev indviet 31. marts 2000. Huset der er på 1700 m2 fordelt på to etager, består både af bibliotek, café, scene og biograf.
Biblioteket og scenen var noget af det første som blev lanceret. Caféen kom først senere, og i slutningen af 0'erne kom biografen som blev sponsoreret af mange forskellige firmaer i omegnen.

Eksterne kilder og henvisninger 
 Om Gudenåhuset

Bjerringbro
Etableret i 2000
Heinrich Theodor Flathe

Heinrich Theodor Flathe (1. juni 1827—26. marts 1900) var en tysk historiker. 

Foruden en række monografier, væsentlig over sachsisk historie, kan af hans arbejder nævnes: en omarbejdelse og fortsættelse af Böttigers Geschichte der Kurstaats und Königreichs Sachsen i Heeren og Ukerts store samling (3 bind, 1867—73), Das Zeitalter der Restauration und Revolution 1815—51 (1883) i Onckens Allgemeine Weltgeschichte, Die neueste Zeit (1887 ff.) i Allgemeine Weltgeschichte, udgivet af Flathe, Hertzberg og andre, samt Deutsche Reden (1892 ff.).

Kilder 

 

Historikere fra Tyskland
Salmonsens
Musikpædagogik

Musikpædagogik er et fagområde inden for musikvidenskab, der behandler undervisning i og indlæring af musik. Feltet berører alle domæner af læring, herunder det psykomotoriske domæne (udviklingen af færdigheder), det kognitive domæne (tilegnelsen af viden) og i særlig og betydelig grad det følelsesmæssige domæne inklussiv påskønnelse af og følsomhed for musik. Indlemmelsen af musikundervisning i folkeskolen er almindelig i de fleste nationer, da engagement i musik betragtes som et fundamentalt element i menneskets kultur og adfærd.
Musik er, ligesom sprog, en færdighed, der adskiller menneskene fra andre dyr.

Musikpædagogik er et fag, der undervises i på konservatorier.

Der er mange forskellige tilgange til undervisning i musik, hvoraf Dalcroze-, Kodály- og Suzukimetoderne samt Orff Schulwerk er de mest indflydelsesrige.

Musikformidling er en bred betegnelse for alt det, der foregår mellem selve musikværket og publikum for at få dem til at mødes på en god måde. I en koncertsituation handler det fx om musikernes måde at optræde på og kommunikere med publikum.

Referencer 

Musikvidenskab
Pædagogik
Royal Scottish National Orchestra

Royal Scottish National Orchestra (RSNO) er Skotlands nationale symfoniorkester. Det 89-medlemmer store professionelle orkester har din base i Glasgow, men giver også koncerter i Edinburgh, Aberdeen og Dundee samt udenlands. Det blev dannet i 1891 som Scottish Orchestra og har spillet fuldtid siden 1950, da det tog navnet Scottish National Orchestra. Det blev tildelt kongelig mæcenat i 1991 og tyede kort efter tildelingen til at bruge titlen Royal Scottish Orchestra før det nuværende navn blev fastsat.

Under dets første skotskfødte, og længst tjenende dirigent, Sir Alexander Gibson, begyndte orkestret at udvikle en international profil. På linje med Gibsons egne specialiteter blev orkestret kendt for dets fortolkninger af skandinaviske komponister, herunder Jean Sibelius og Carl Nielsen. Dette blev fastslået i perioden med Neeme Järvi som chefdirigent, som også specialiserer sig i Skandinavien, og han ledte desuden også orkestret igennem dets første komplette Gustav Mahler-cyklus. Den anden skotte, der har ledt orkestret, Bryden Thomson, fastholdte den nordiske relation med opførelsen af Nielsensymfonier.

Chefdirigenter

Eksterne henvisninger 
 Officiel hjemmeside
 RSNOs hjemmeside for under 26
 RSNO på MySpace
 RSNO på Facebook

Musik fra Skotland
Glasgow
Symfoniorkestre
Etableret i 1891
Stéphane Denève

Stéphane Denève (født 1971 i Tourcoing) er en fransk dirigent. Han studerede på Conservatoire de Paris og har arbejdet som dirigentassistent for Sir Georg Solti ved Orchestre de Paris, Georges Prêtre ved Pariseroperaen og Seiji Ozawa ved Saito Kinen Festival Matsumoto i 1998.

Denève overtog posten som leder af Royal Scottish National Orchestra (RSNO) i september 2005, hvilket er hans første lederpost. I sin første season dirigerede han RSNO til Proms koncerterne i London i 2006, og dets første opførelse nogensinde i Frankrig. I april 2007 forlængede han sin kontrakt med orkestret til 2011. I marts 2010 bekendtgjorde RSNO en yderligere forlængelse af Denèves kontrakt for endnu et år og hans periodes afslutning efter sæsonen 2011-2012. Denève og RSNO har lavet flere kommercielle indspilninger hos pladeselskaberne Naxos og Chandos, blandt andet med musik af Albert Roussel og Guillaume Connesson. Samtidig med RSNOs bekendtgørelse, offentliggjorde Radio-Sinfonieorchester Stuttgart i marts 2010, at de havde ansat Denève som orkestrets næste chefdirigent, begyndende fra sæsonen 2011-2012.

I juli 2007 giftede Denève sig med Åsa Masters i en ceremoni i California. Parret har en datter, Alma, født i 2008.

Referencer

Eksterne henvisninger 
 Officiel hjemmeside
 Royal Scottish National Orchestras officielle hjemmeside 
 Stéphane Denève  på IMG Artists 
 Biografi  
 David Nice, "Black eye from the maestro guy?" I'll think of something later blog, 15. november 2010.

Dirigenter fra Frankrig
Ivana Abramović

Ivana Abramovic (født 3. september 1983 i Zagreb) er en kvindelig tennisspiller fra Kroatien, der har stoppet karrieren. Ivana Abramovic startede sin karriere i 1999 og stoppede i 2010. 

3. januar 2004 opnåede Ivana Abramovic sin højeste WTA single rangering på verdensranglisten som nummer 143.

Eksterne henvisninger 

Tennisspillere fra Kroatien
Personer fra Zagreb
Oksana Ljubtsova

Oksana Ljubtsova (; født 13. september 1985 i Melitopol, Sovjetunionen) er en kvindelig tennisspiller fra Ukraine. Ljubtsova startede sin professionelle karriere i 2002. 

Den 21. juli 2008 opnåede hun sin højeste rangering på WTA's verdensrangliste i single som nummer 141.

Eksterne henvisninger 

Tennisspillere fra Ukraine
Personer fra Melitopol
Avderød

Avderød er en landsby, som ligger i Karlebo Sogn i Fredensborg Kommune.

I landsbyens rytterskole har Karlebo Lokalhistoriske Forening indrettet et lokalhistorisk museum, Fredensborg Lokalhistoriske Museum .

I Avderød bor der 50-100 mennesker, og der ligger cirka 25 huse.

Ekstern henvisning 
 Avderød Landsbylaug

Lokaliteter i Fredensborg Kommune
Rudy Gunawan

Rudy Gunawan (født 31. december 1966 i Surakarta), indonesisk badmintonspiller som deltog i de olympiske lege 1992 i Barcelona.
 
Gunawan vandt en  sølvmedalje i badminton under Sommer-OL 1992 i Barcelona. Sammen med Eddy Hartono kom han på en andenplads i doubleturneringen for mænd. De tabte i finalen til Kim Moon-soo / Park Joo-bong fra Sydkorea.

Eksterne henvisninger 

 

Badmintonspillere fra Indonesien
Kathrin Wörle-Scheller

Kathrin Wörle-Scheller (født 18. februar 1984 i Lindau) er en kvindelig tennisspiller fra Tyskland. Hun sin karriere i 1999. 

Den 22. februar 2010 opnåede hun sin højeste WTA-singlerangering på verdensranglisten som nummer 119.

Eksterne henvisninger 

Tennisspillere fra Tyskland
Personer fra Bayern
Eddy Hartono

Eddy Hartono Arbi (født 18. juli 1964), indonesisk badmintonspiller som deltog i de olympiske lege 1992 i Barcelona.
 
Hatano vandt en sølvmedalje i badminton under Sommer-OL 1992 i Barcelona. Sammen med Rudy Gunawan kom han på en andenplads i doubleturneringen for mænd. De tabte finalen til Kim Moon-soo / Park Joo-bong fra Sydkorea.

Referencer

Eksterne henvisninger 

Badmintonspillere fra Indonesien
Taufik Hidayat

Taufik Hidayat (født 10. august 1981 i Bandung) er en indonesisk badmintonspiller. Han vandt singleturneringen i badminton under Sommer-OL 2004 i Athen, og han vandt også en guldmedalje i Anaheim i USA i 2005, samt en bronzemedalje fra VM i 2009. Hidayat var udtaget til at repræsentere Indonesien under Sommer-OL 2008, hvor han tabte i anden runde mod Wong Choong Hann fra Malaysia.

Referencer

Eksterne henvisninger 

Badmintonspillere fra Indonesien
Personer fra Bandung
Olympiske mestre fra Indonesien
Medaljevindere ved sommer-OL 2004
Badmintonspillere ved sommer-OL 2000
Badmintonspillere ved sommer-OL 2004
Badmintonspillere ved sommer-OL 2008
Badmintonspillere ved sommer-OL 2012
Markis Kido

Markis Kido (født 11. august 1984 i Jakarta, død 14. juni 2021) var en indonesisk badmintonspiller. Han repræsenterede Indonesien under Sommer-OL 2008 i Beijing, Kina, hvor han vandt en guldmedalje sammen med Hendra Setiawan. Han vandt også en guldmedalje ved VM 2007.

Han døde den 14. juni 2021 af et hjerteanfald under en opvisningskamp.

Referencer

Eksterne henvisninger 

Badmintonspillere fra Indonesien
personer fra Jakarta
Olympiske medaljevindere i badminton
Badmintonspillere ved sommer-OL 2008
Medaljevindere ved sommer-OL 2008
Olympiske mestre fra Indonesien
Martina Müller

Martina Muller () (født 11. oktober 1982 i Hannover) er en kvindelig tennisspiller fra Tyskland. Martina Muller startede sin karriere i 1998. 

2. april 2007 opnåede Martina Muller sin højeste WTA single rangering på verdensranglisten som nummer 33.

Eksterne henvisninger 

Tennisspillere fra Tyskland
Personer fra Hannover
Vilhelm Richter

Vilhelm Richter (født 4. maj 1840 i København, død 30. november 1911 sammesteds) var en dansk personalhistoriker.

Hans forældre var tømmermand, senere skibsbyggerformand Vilhelm Jacobsen Richter (1804-1864) og Louise Christiane Richter (1813-1858). Richter blev student 1859 fra Metropolitanskolen, cand. jur. 1865, sagførerfuldmægtig i København 1868, arbejdede som assistent i Indenrigsministeriet 1869-75, translatør i tysk, engelsk, fransk og italiensk fra 1870, overretssagfører 1872, var endvidere repræsentant i Det alm. Brandassurancekompagni, medstifter af Dansk Genealogisk Institut 1909 og forstander for Det Harboeske Enkefruekloster 1884-94.

Vilhelm Richter begyndte 1871 udgivelsen af de juridiske stater, af hvilke han dels alene, dels sammen med andre udsendte ni udgaver, deriblandt Juridisk og statsvidenskabelig Stat (1881), der indeholder biografiske notitser om cand. jur. og exam. jur. i perioden 1737-1881, samt samtlige afdøde og dalevende cand. polit. Endvidere udgav han Den danske Søetat 1801-1890 (1894), Den danske Landmilitæretat 1801-94 (I-II, autogr. 1896-97), 100 Aars Dødsfald (1791-1890) (I-III, 1901-05), Dødsfald i Danmark 1761-90 (1907), Meddelelser om exam. jur. 1824—1894 (1903) og Danske Postembedsmænd med kgl. Udnævnelse 1750-1906 (1907).

Han var hele livet igennem plager af alvorlig sygdom og var ofte bundet til sengen. Alligevel gennemførte han med stor overvindelse et omfattende personalhistorisk forfatterskab.

Han blev gift 24. maj 1872 i Kastelskirken med Julie Augusta Pagh (17. marts 1849 i København – 18. december 1886 på Frederiksberg), datter af af kopist under Søetaten, senere sekretær og kasserer i Det kgl. octr. alm. Brandassurancekompagni, justitsråd Lauritz Niels Pagh (1814-1878) og Ida Emilie Tofft (1814-1900).

Han er begravet på Frederiksberg Ældre Kirkegård.

Kilder 
 Theodor Hauch-Fausbøll, "Vilhelm Richter", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Genealoger fra Danmark
Jurister fra Danmark
Personer fra København
Faglitterære forfattere fra Danmark
Embedsmænd fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Dansksprogede forfattere fra Danmark
Personer i Kraks Blå Bog (afdøde)
Studenter fra Metropolitanskolen
Stéphanie Cohen-Aloro

Stephanie Cohen-Aloro (født 18. marts 1983 i Paris) er en kvindelig tennisspiller fra Frankrig, som har stoppet karrieren. Stephanie Cohen-Aloro startede sin karriere i 1998 og sluttede i 2011. 

5. oktober 2003 opnåede Stephanie Cohen-Aloro sin højeste WTA single rangering på verdensranglisten som nummer 61.

Eksterne henvisninger 

Tennisspillere fra Frankrig
Sony Dwi Kuncoro

Sony Dwi Kuncoro (født 7. juli 1984) er en indonesisk badmintonspiller. 

Han har ingen større internationale mesterskabs titler, men vandt sølv ved VM i 2007 hvor han tabte i finalen mod verdensmesteren Lin Dan fra Kina. Han har også en bronzemedalje fra Sommer-OL 2004 i Athen. Kuncoro var udtaget til at repræsentere Indonesien under Sommer-OL 2008, hvor han røg ud i kvartfinalen mod Lee Chong Wei fra Malaysia.

Referencer

Eksterne henvisninger 

Personer fra Surabaya
Badmintonspillere fra Indonesien
Olympiske bronzemedaljevindere fra Indonesien
Badmintonspillere ved sommer-OL 2004
Badmintonspillere ved sommer-OL 2008
Medaljevindere ved sommer-OL 2004
Olympiske medaljevindere i badminton
Kelly Liggan

Kelly Liggan (født 5. februar 1979 i Dublin) er en kvindelig tennisspiller fra Irland, som har stoppet karrieren. Kelly Liggan startede sin karriere i 1996 og sluttede i 2010. 

5. oktober 2003 opnåede Kelly Liggan sin højeste WTA single rangering på verdensranglisten som nummer 61.

Eksterne henvisninger 

Tennisspillere fra Irland
Personer fra Dublin
Eva Hrdinová

Eva Hrdinová (født 15. juni 1984 i Plzen) er en kvindelig tennisspiller fra Tjekkiet. Eva Hrdinova startede sin karriere i 2000. 

14. april 2008 opnåede Eva Hrdinová sin højeste WTA single rangering på verdensranglisten som nummer 168.

Eksterne henvisninger 

Tennisspillere fra Tjekkiet
Miho Saeki

(født 18. marts 1976 i New York, New York i USA) er en kvindelig tennisspiller fra Japan, som har stoppet sin karriere. Miho Saeki startede sin karriere i 1993 og sluttede i 2007. 

8. juni 1998 opnåede Miho Saeki sin højeste WTA single rangering på verdensranglisten som nummer 56.

Eksterne henvisninger 

Tennisspillere fra Japan
Gene Autry

Orvon Eugene Autry (29. september 1907 – 2. oktober 1998), bedre kendt som Gene Autry var en amerikansk kunstner, der opnåede berømmelse som The Singing Cowboy i radioen, i film og på tv i mere end tre årtier, der begyndte i 1930'erne.

Autry var også ejer af Californien Angels Major League Baseball hold fra 1961 til 1997, samt en tv-station og flere radiostationer i det sydlige Californien.

Eksterne henvisninger 

 

Skuespillere fra Texas
Croonere
Sofus Elvius

Sophos Hellenos Elvius, kendt som Sofus Elvius (født 3. april 1849 i København, død 22. august 1921 sammesteds) var en dansk personalhistoriker.

Elvius var søn af læreren og pædagen Emil Elvius og hustru. Han var ansat som assistent og registrator i Statsanstalten for Livsforsikring i København 1871-99 og kom, bl.a. i forbindelse med sit arbejde med de ældre enkekassesager, tidligt ind på genealogiske studier, der blev hans livsopgave. Sammen med Immanuel Barfod arbejdede han 1879 for oprettelsen af Samfundet for dansk-norsk Genealogi og Personalhistorie, var kun en ganske kort tid dettes sekretær, men fortsatte som medlem af bestyrelsen til 1903. Hans basis for et omfattende arbejde i genealogiens tjeneste blev det af ham 1887 stiftede Genealogisk Institut, efter forskellige stridigheder ophævet og afløst af hans Nyt genealogisk Institut 1909, mens Theodor Hauch-Fausbøll samtidig oprettede Dansk genealogisk Institut. Som institutleder vandt han stor anseelse, især på grund af samvittighedsfuld nøjagtighed, ligesom han indlagde sig visse fortjenester ved indførelsen af nye kirkebøger.

Til gengæld havde Elvius en uheldig hånd hvad angår navneændringer. Hans institut tog imod henvendelser fra folk, der ville ansøge om navneforandring, og fandt på nye navne, der så blev godkendt af Justitsministeriet. En del af disse navne var uheldige eller lattervækkende.

I årene 1885-87 udgav han Danmarks Præstehistorie 1869-84, der var en systematisk og fortrinlig håndbog. Sammen med H.R. Hiort-Lorenzen offentliggjorde han Danske patriciske Slægter (1891) og forfattede nogle gode stamtavler, bl.a. over slægterne Nyholm (1893) og Hagerup (1902), hvortil kom adskillige studenterjubilæumsskrifter og mindre tidsskriftbidrag. Han var medudgiver af Den danske Lægestands 5. og 6. udgaver (1889 og 1891) og medarbejder ved Dansk biografisk Leksikon, 1. udgave (1887-1905).

At han ikke fik produceret mere, skyldtes hans personlighed, som ofte bragte ham i konflikter med kolleger. Da hans præstehistorie blev fortsat af andre, påbegyndte han med nogle få hæfter udgivelsen af Danmarks
Præstehistorie 1885-1919, men da var hans kræfter allerede ved at slippe op. Han døde i 1921.

Han blev gift 31. marts 1882 i Matthæus Kirke med Christine Elisabeth Appel (23. april 1849 i Maribo – 18. februar 1929 i København), datter af købmand, konsul Christopher Jørgen Frederik Appel til Anderstrupgård (1806-1854) og Marie Sophie Høngaard (1819-1896).

Han er begravet på Frederiksberg Ældre Kirkegård.

Kilder 
 Theodor Hauch-Fausbøll, "Sofus Elvius", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 
 

Genealoger fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer fra København
Embedsmænd fra Danmark
Personer i Dansk Biografisk Leksikon
Dansksprogede forfattere fra Danmark
Eleni Daniilidou

Eleni Daniilidou (født 19. september 1982 i Chania, Kreta) er en kvindelig tennisspiller fra Grækenland. Eleni Daniilidou startede sin karriere i 1996.

12. maj 2003 opnåede Eleni Daniilidou sin højeste WTA single rangering på verdensranglisten som nummer 14.

Titler 
 ATP Auckland Open (ASB Classic): 2003 og 2004

Referencer

Ekstern henvisning 

 

Tennisspillere fra Grækenland
Tennisspillere ved sommer-OL 2000
Tennisspillere ved sommer-OL 2004
Tennisspillere ved sommer-OL 2008
Auderød

Auderød er en landsby beliggende på Arrenæs i Kregme Sogn, Halsnæs Kommune. Ved Auderød ligger Auderødlejren, der oprindeligt rummede Søværnets Grundskole (før 1991 Søværnets Eksercerskole), som i 2008 blev lagt sammen med Søværnets Sergent- og Reserveofficersskole og samlet i Frederikshavn under navnet Søværnets Sergent- og Grundskole (SSG).

Henvisninger 
 De autoriserede stednavne i Danmark 

Lokaliteter i Halsnæs Kommune
Trylleformel

Trylleformler og hekseformularer (på norsk og svensk trollformler) er magiske ord ("trylleord"), rituelle anvisninger eller episke beretninger til enten at kaste trolddom på eller værne mod sygdomsdæmoner og onde kræfter. I sortebøger optræder de som magiske opskrifter. Trylleformlerne er dels baseret på afskrifter, dels på mundtlig overlevering.

Historik 
Nogle magiske formularer blev allerede brugt i oldtidskulturene i det gamle Egypten og i Mesopotamien. De ældst bevarede svenske trylleformler blev skrevet ned i 1400-tallet. Både nyere tids traditionsindsamling og retsforhørerne efter hekseprocesserne i 16- og 1700-tallet i Europa, vidner om mange magiske formularer i folketroen.

De forløsende magiske ord (selve "maningen") blev ofte fremmumlet, så ingen kunne høre, hvad der blev sagt. I sortebøger er maningen tilsvarende skrevet med hemmelig skrift eller runemagi.

Traditionelle trylleformler er ikke så udbredt som før, men lever videre som rester af gammel skik. Troen på ordmagi viser sig også i afsky mod bandeord og i omskrivelser af djævelens navn. Desuden bruges varianter af gamle trylleord i populærkulturen og af tryllekunstnere: abracadabra, hokuspokus, simsalabim og sesam sesam, luk dig op.

Abrakadabra 
En kendt type trylleformel består af et ord, der fremsiges igen og igen, med det sidste bogstav fjernet for hver gentagelse, indtil kun ét bogstav genstår. "Abrakadabra" blev benyttet som trylleformel mod feber, tandpine og lignende.  

På en sumerisk lertavle står Abbada Ke Dabra, sumerisk for "forsvind med ordet", dvs. at plagen forsvinder, ligesom ordet gør ved sådan en fremsigelse.  
   

På latin dukker ordet første gang op i formen abrakadabra i digtet De medicina praecepta af den romerske læge Quintus Serenus Sammonicus. Som lærer for Geta og Caracalla var Sammonicus (død i 212) den, der foreslog "abrakadabra" som en kur mod malaria, som romerne også kaldte "hundestjernens raseri", fordi Sirius' tilsynekomst på himlen indvarslede den trykkende varme og luftfugtighed, der blev mistænkt for at fremkalde feber og sygdom.

Kilder

Litteratur 
 Anton Christian Bang: Norske Hexe-Formularer og ¨magiske Opskrifter. Ny utgave med forord og registre av Velle Espelan. Ka forlag. Oslo 2005. (Første gang utgitt i 1901-02.)
 Ronald Grambo: Norske trollformler og magiske ritualer. Universitetsforlaget. Oslo 1979.
 Alfred Lehmann: Overtro og Trolddom. Fra de ældste Tider til vore Dage, I-II. Anden helt omarbejdede og stærkt forøgede Udgave. J. Frimodts Forlag. København 1920.
 Ferdinand Ohrt: Danmarks Trylleformler, I-II. Folklore Fellows Publications, Northern Series No. 3. København 1917-21.

Se også 
 Trylledrik
 Mantra
 Bøn
 Noaord
 Tabu
 Overtro
 Tungetale
 Besværgelse
 Eksorcisme
 Epagoge
 Sortekunst
 Sortebøger

Esoterik
Magi
Ord og vendinger
Deutsche Grammophon

Deutsche Grammophon er et tysk pladeselskab som blev grundlagt i 1898 i Hannover af Emil Berliner. Selskabet er i dag særligt kendt for sine udgivelser af klassisk musik. 

I 1924 grundlagde Deutsche Grammophon pladeselskabet Polydor. I 1941 blev selskabet overtaget af Siemens & Halske AG. I 1962 stiftede Deutsche Grammophon sammen med Philips Records et joint venture under navnet Phonogram, som i 1972 blev til PolyGram. I dag er Deutsche Grammophon en del af Universal Music. Udgivelserne er kendetegnet af den klare, gule farve som grafisk element både i logoet og på omslagene.

Ekstern henvisning 

 Deutsche Grammophons hjemmeside 

Pladeselskaber fra Tyskland
Etableret i 1898
Universal Music Group